আয়েশা রুবিনা

আয়েশা রুবিনা (عائشہ روبিনা; জন্ম ১৯৬৯) হলেন বৃহত্তর হায়দরাবাদ পৌর কর্পোরেশন (জিএইচএমসি) এর একজন কর্পোরেটর, শিক্ষাবিদ, সামাজিক উদ্যোক্তা, সমাজকর্মী এবং (জিএইচএমসি) সাবেক সহ-নির্বাচিত সদস্য। ভারতে বিশেষ প্রয়োজনের লোকদের জন্য প্রথম এক ধরনের পার্কের পরিকল্পনার ক্ষেত্রে গুরুত্বপূর্ণ ভূমিকা রাখেন বলে তিনি বিখ্যাত হোন। তিনি বিশেষ চাহিদা সম্পন্ন শিশুদের বিশেষ শিক্ষা প্রদান করেন। তিনি সামাজিক বিতর্ক এবং স্থানীয় সমস্যাগুলিতে সক্রিয়ভাবে অংশ নেন। তিনি ভারতের হায়দরাবাদে থাকেন।
আয়েশা হলি মেরি গার্লস হাই স্কুল থেকে স্কুলের পড়াশোনা করেছেন এবং ওসমানিয়া বিশ্ববিদ্যালয় থেকে ডিগ্রি অর্জন করেছেন। তিনি সামাজিক কাজে উপর স্নাতকোত্তর ডিগ্রি অর্জন করেছেন এবং শৈশবকালীন পড়াশোনা ও পাঠদানের উপর ওসমানিয়া বিশ্ববিদ্যালয় থেকে স্নাতকোত্তর ডিপ্লোমা পেয়েছেন। ওসমানিয়া বিশ্ববিদ্যালয় থেকে ইংরেজি বিষয়ের উপর এমএ পাশ করেন, সর্বোচ্চ নম্বর অর্জনের জন্য তিনি স্বর্ণপদক পেয়েছিলেন।
তিনি সামাজিক কর্মের ডিগ্রিসহ একজন পেশাদার সামাজিক কর্মী। শিক্ষা ও সমাজকর্মের ক্ষেত্রে তাঁর সেবার স্বীকৃতি হিসাবে আয়েশা বৃহত্তর হায়দরাবাদ পৌর কর্পোরেশনে সহ-নির্বাচিত সদস্য মনোনীত হন। এই ভূমিকায় তিনি প্রথম ওয়ার্ড বিকাশ পরিকল্পনা তৈরির মাধ্যমে অবদান রেখেছেন, বিশেষ চাহিদা সম্পন্ন ব্যক্তিদের জন্য একটি পার্ক স্থাপনের পরিকল্পনায় বিশিষ্ট ভূমিকা পালন করেছেন এবং ৮,০০০ এরও বেশি যুবকের জীবিকার জন্য প্রশিক্ষণের ব্যবস্থা করেছেন।
আয়েশা সুবিধাবঞ্চিতদের জন্য ১০ টি স্কুল স্থাপনে সহায়তা করেছেন যা ৪৫০০ এরও বেশি শিশুর শিক্ষা চাহিদা পূরণ করছে। তিনি বিশেষ চাহিদাসম্পন্ন শিশুদের জন্য একটি স্কুলও চালান। তিনি টাইমস অফ ইন্ডিয়ার "লিড ইন্ডিয়া" উদ্যোগের শীর্ষ আটে ছিলেন এবং মার্কিন পররাষ্ট্র দফতরের মর্যাদাপূর্ণ আন্তর্জাতিক ভিজিটর লিডারশিপ প্রোগ্রামের (আইভিএলপি) অংশগ্রহণ করেছেন। শিক্ষা এবং সামাজিক সেবার মাধ্যমে সম্প্রদায়ভিত্তিক পরিষেবা গুলিতে নিযুক্ত লোক এবং সংস্থার একটি নেটওয়ার্ক সামাজিক বিজ্ঞান কেন্দ্রের সাথে উপদেষ্টা কমিটির সদস্য হিসাবে তিনি যুক্ত। 
এটি এমন এক ধরনের স্কুল যা বিশেষ প্রয়োজনযুক্ত শিশুদের শিক্ষা দেয়। এই স্কুলটি বিশেষ বাচ্চাদের বিনামূল্যে শিক্ষা দেয়। এটি চিকিৎসা সুবিধাও প্রদান করে এবং তাদের বাচ্চাদের পুনর্বাসিত ও মূলধারার সাথে সংহত করার লক্ষ্যে কাজ করে। বিশেষ বিদ্যালয়টি আয়েশার নিজস্ব প্রকল্প এবং এটি আয়শা এডুকেশন সোসাইটি পরিচালনা করে। 
নারীশিক্ষার ক্ষেত্রে কর্মরত একজন কর্মী হওয়ার কারণে আয়েশা বিশ্বাস করেন যে, আজকাল অর্থনৈতিকভাবে স্বতন্ত্র নারীদের ভূমিকা আরও চ্যালেঞ্জিং হয়ে উঠেছে। যখন কোনও মহিলা উপার্জন করতে বের হন তখন আনন্দিত এবং স্বাচ্ছন্দ্য বোধ করার জন্য তিনি আধুনিক সমাজের সমালোচনা করেন, তবে তিনি প্রত্যাশা করছেন যে, নারীদের প্রথমে দক্ষতার সাথে 'ঐতিহ্যবাহী' দায়িত্ব অর্পণ করতে হবে। তিনি শহরে ই-লাইব্রেরি প্রতিষ্ঠার দিকেও কাজ করেছিলেন। তিনি বলেছিলেন যে, হায়দরাবাদে শিক্ষার্থীর সংখ্যা দিন দিন বাড়ছে এবং শিক্ষা এখানে অগ্রাধিকার পাচ্ছে। সুতরাং, গ্রন্থাগারগুলি এখনে প্রয়োজন। 
আয়েশা হায়দরাবাদের রাজনৈতিক মহলে তাঁর সামাজিক কাজ এবং জনকল্যাণে সক্রিয়তার জন্য পরিচিত ব্যক্তি। ২০১৪ সালের এপ্রিলে, এক সংবাদ প্রতিবেদনে অল ইন্ডিয়া মজলিস-ই-ইত্তেহাদ-উল মুসলিমীন (আইমিম) সুপ্রিমো আসাদউদ্দিন ওয়াইসি বলেন যে, তার দলে শবা-ই-খাওয়াতীন (মহিলাদের উইং) গঠন করা হবে। একই প্রতিবেদনে আয়েশাকে মহিলা উইংয়ের যুগ্ম আহ্বায়ক করার পরামর্শ দেওয়া হয়েছিল। 
এশিয়া-প্যাসিফিক নগর সম্মেলনঃ ২০১৩ সালে আয়েশা তাইওয়ানে অনুষ্ঠিত এশিয়া-প্যাসিফিক নগর সম্মেলনে হায়দরাবাদের মেয়রের প্রতিনিধিত্ব করেছিলেন যেখানে তিনি "ট্রান্স-সিটি বিজনেস কোয়ালিশন" এবং "স্থানীয় ইনফরমাল ইকোনমিস" সম্পর্কিত একটি প্রবন্ধ উপস্থাপন করেছিলেন।
আন্তর্জাতিক পরিদর্শনকারী নেতৃত্বের কর্মসূচীঃ তিনি মার্কিন যুক্তরাষ্ট্রের রাজ্য বিভাগের প্রিমিয়ার নেতৃত্বের বিনিময় কর্মসূচি - আন্তর্জাতিক ভিজিটর লিডারশিপ প্রোগ্রাম (আইভিএলপি) একজন প্রাক্তন ছাত্র । 
১। পিয়ার্ল অব হায়দারাবাদ - জেসিআই হায়দরাবাদ থেকে: আয়েশাকে একটি রাজনৈতিক ও অ-সাম্প্রদায়িক যুবসেবা সংস্থা জুনিয়র চেম্বার ইন্টারন্যাশনাল (জেসিআই) তাকে 'হায়দরাবাদের মুক্তো'র খেতাব দেয়।
২। আইভিএলপি (আন্তর্জাতিক দর্শনার্থী নেতৃত্বের প্রোগ্রাম) - মার্কিন যুক্তরাষ্ট্রের স্টেট অব ইন্টারন্যাশনাল ভিজিটর লিডারশিপ প্রোগ্রাম (আইভিএলপি) এর প্রাক্তন ছাত্র হিসাবে আয়েশা ভারতের প্রতিনিধিত্ব করেছিলেন এবং বিশ্বের বিভিন্ন দেশ থেকে আসা ১৯ জন অংশগ্রহণকারীদের মধ্যে ছিলেন। তিনি ৪টি রাজ্য পরিদর্শন করেছেন - ওয়াশিংটন ডিসি, ফ্লোরিডা, টেক্সাস এবং ক্যালিফোর্নিয়া।
৩। লিড ইন্ডিয়া - টাইমস অফ ইন্ডিয়া থেকে আয়োজিত: 'লিড ইন্ডিয়া' প্রতিযোগিতামূলক অনুষ্ঠানে তিনি হায়দরাবাদ শহরের প্রতিনিধিত্ব করেন, যা ভারতের পরবর্তী প্রজন্মের রাজনৈতিক নেতাদের প্রতিভা অন্বেষনের প্রতিযোগিতা। যেখানে আয়েশা শীর্ষ ৮ এ অবস্থান করেন।
৪। ইয়ং অ্যাচিভার অ্যাওয়ার্ড - রোটারি ক্লাব, হায়দরাবাদ কর্তৃক
৫। স্বর্ণ পদক - সরোজনি নাইডু ভানিতা মহাবিদ্যালয় থেকে